EASIT: Formació en Accés Fàcil per a la Inclusió Social
Unitat 2: Llenguatge fàcil de comprendre, (LFC).
Element 1: Entendre l'LFC.
Vídeo:
Modalitats i diferents formats d'aplicació.
Em dic Christiane Maaß de la Universitat de Hildesheim.
En aquest breu vídeo,
parlarem sobre les modalitats
i els diversos formats d'aplicació de l'LFC.
Ens centrarem en el llenguatge fàcil,
que inclou la lectura fàcil
i el llenguatge planer.
Hi ha diverses definicions del terme "modalitat".
En aquest vídeo, el terme "modalitat" fa referència
als canals sensorials
amb els quals es percep un contingut específic.
Per exemple, la vista, l'oïda, el tacte, etcètera.
Això vol dir que un text multimodal és un text que es percep
com a mínim, per dos canals sensorials.
Per exemple, el contingut audiovisual,
que té contingut sonor i també visual.
El llenguatge fàcil i el llenguatge planer
s'han fet servir tradicionalment en la comunicació escrita.
El terme "lectura fàcil"
ja ens indica que se centra en textos escrits.
Això no només és aplicable al món anglòfon,
sinó també a altres idiomes.
Com per exemple, el suec,
on la lectura fàcil s'anomena Lättläst ,
que en suec vol dir "fàcil de llegir".
I en castellà,
on es coneix com a lectura fácil ,
que en castellà vol dir "fàcil de llegir".
Les normes per al llenguatge fàcil i el llenguatge planer
estan fetes principalment per als textos escrits.
I la legislació actual també se centra
en els textos escrits per al llenguatge fàcil i planer.
Donarem més informació sobre les normes
i la legislació internacional i nacional
en altres vídeos d'aquesta unitat.
Per tant, el llenguatge fàcil i el planer
s'han fet servir principalment en la comunicació escrita.
I el contingut en llenguatge fàcil i planer,
doncs, s'ha elaborat en formats impresos
i digitals escrits.
En tots dos casos, els textos són un servei addicional
que pretén ajudar les persones que no entenen
el text en el llenguatge estàndard o especialitzat original.
Els textos en llenguatge fàcil o llenguatge planer
mai no haurien de substituir els textos originals.
Però quan parlem d'accessibilitat i inclusió, no n'hi ha prou
amb elaborar només textos escrits en llenguatge fàcil i planer.
De fet, per als grups meta del llenguatge fàcil de comprendre
els textos escrits no solen ser la preferència.
I una part desproporcionada
dels grups meta del llenguatge fàcil
no accedeix al món digital
i no fa servir internet com a font d'informació.
Com que els textos de llenguatge fàcil i planer
solen ser ofertes addicionals,
no es col·loquen en primer pla
o a les pàgines d'inici.
Per tant, sovint no són gaire accessibles.
Així, els destinataris poden tenir dificultats
per trobar els textos.
Tot i que s'han elaborat especialment per a ells.
A més, centrar-se només en formats escrits
exclou la possibilitat d'implementar l'LFC
en altres formats d'aplicació
que podrien destinar-se a altres grups.
Alguns dels destinataris
no tenen accés al canal visual.
Per exemple, les persones amb discapacitats visuals.
Per ells, sentir la informació en llenguatge fàcil o planer
podria ser la seva primera opció.
Per tots aquests motius,
en els últims anys,
la recerca i les aplicacions en el camp de l'LFC
han començat a explorar formats d'aplicació multimodals.
Els formats audiovisuals
ara es tenen en compte
per implementar el llenguatge fàcil de comprendre.
Aquesta és la principal finalitat del projecte EASIT.
Però ja hi ha exemples pràctics.
Per exemple, el projecte sobre contes de fades
que el Research Centre for Easy Language
va dur a terme amb la North German Broadcasting Association.
Els contes de fades es van traduir
a alemany fàcil i a la llengua de signes.
En el projecte es van produir vídeos
amb intèrprets de llengua de signes
que interpretaven en alemany fàcil.
El contingut inclou dibuixos dels contes de fades,
subtítols en alemany fàcil,
i un àudio amb un narrador en alemany fàcil.
Aquest exemple explora múltiples canals
i implementa el llenguatge fàcil en més d'una capa i modalitat.
El llenguatge fàcil de comprendre també es practica
en escenaris d'interpretació.
La interpretació a llenguatge fàcil és una pràctica
que ha crescut en els últims anys,
especialment a Alemanya.
La recerca també s'ha començat a fixar en aquesta pràctica.
La varietat del llenguatge utilitzada en aquests escenaris
sol ser el llenguatge planer, més que el llenguatge fàcil.
Sembla ser que, en escenaris orals,
en situacions cara a cara millorades,
el llenguatge planer
cobreix les necessitats dels destinataris principals.
La interpretació en llenguatge fàcil o planer és només un exemple més
del canvi de mentalitat:
el llenguatge fàcil i el planer es fan servir
en diferents formats d'aplicació.
El projecte EASIT proposa aplicar el llenguatge fàcil de comprendre
per als serveis d'accessibilitat,
com ara les audiodescripcions i els subtítols.
També proposa implementar l'LFC en notícies audiovisuals.
En el camp de la recerca, trobem les primeres publicacions
que estudien sistemàticament les possibilitats
d'implementar l'LFC en altres formats
de traducció audiovisual i comunicació accessible.
Aquesta conferència per vídeo l'han preparada
Sergio Hernández
i Christiane Maaß de la Universitat de Hildesheim.
Ens podeu escriure a easit@uni-hildesheim.de
El projecte EASIT ha rebut fons de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea
en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social.